ആര്യന്ഖാന് ഇന്ന് ജയില് മോചിതനാകും, കര്ശന ജാമ്യവ്യവസ്ഥകള് ജാമ്യം നിന്നത് നടി ജൂഹിചൗള മുംബയ്: ആഡംബര കപ്പലിലെ ലഹരിപ്പാര്ട്ടി കേസില് അറസ്റ്റിലായ ആര്യന്ഖാന് ഇന്ന് രാവിലെ ജയില്മോചിതനാകുമെന്ന് റിപ്പോര്ട്ട്. ഒരു ലക്ഷം രൂപ ബോണ്ടിലും ഷാരൂഖ്ഖാന്റെ സുഹൃത്തും നടിയുമായ ജൂഹി ചൗളയുടെ ആള് ജാമ്യത്തിലുമാണ് ബോംബെ ഹൈക്കോടതി ആര്യന് ജാമ്യം അനുവദിച്ചത്. ആള്ജാമ്യക്കാരെ കോടതിയില് നേരിട്ട് ഹാജരാക്കി നടപടികള് പൂര്ത്തീകരിച്ചെങ്കിലും റിലീസ് ഉത്തരവ് ഇന്നലെ വൈകിട്ട് അഞ്ചരയ്ക്കുള്ളില് ആര്തര് റോഡ് ജയിലിലെത്തിക്കാന് സാധിക്കാത്തതിനാലാണ് മോചനം വൈകിയത്. താരപുത്രന് ഇന്നലെ വൈകിട്ട് ജയില് മോചിതനാകുമെന്നായിരുന്നു റിപ്പോര്ട്ടുകള്. മുന്കൂര് അനുമതിയില്ലാതെ രാജ്യം വിടരുത്, പാസ്പോര്ട്ട് കോടതിയില് സമര്പ്പിക്കണം, കേസിലെ സാക്ഷികളെ സ്വാധീനിക്കാന് ശ്രമിക്കരുത്, മാദ്ധ്യമങ്ങളിലും സാമൂഹ്യമാദ്ധ്യമങ്ങളിലും അനാവശ്യ പ്രസ്താവനകള് നടത്തരുത് തുടങ്ങിയ 14 കര്ശന വ്യവസ്ഥകളിലാണ് ജാമ്യം അനുവദിച്ചത്. എല്ലാ വെള്ളിയാഴ്ചയും എന്.സി.ബി ഓഫീസില് ഹാജരാകണമെന്നും മുംബയില് നിന്ന് പുറത്തപോകുമ്ബോള് മുന്കൂട്ടി അന്വേഷണ ഉദ്യോഗസ്ഥനെ അറിയിക്കണമെന്നും നിര്ദ്ദേശമുണ്ട്. ജാമ്യ കാലയളവില് സമാനമായ കുറ്റകൃത്യത്തില് ഏര്പ്പെടരുത്, അന്വേഷണ ഉദ്യോഗസ്ഥര് ആവശ്യപ്പെട്ടാല് ഏതുസമയത്തും എന്.സി.ബി ഓഫീസില് ഹാജരാകണം, വിചാരണ വൈകിപ്പിക്കരുത് തുടങ്ങിയ കാര്യങ്ങളും ജാമ്യവ്യവസ്ഥയിലുണ്ട്. ഈ വ്യവസ്ഥകള് ലംഘിച്ചാല് ജാമ്യം റദ്ദാക്കാന് എന്.സി.ബിക്ക് കോടതിയെ സമീപിക്കാം. ആര്യനൊപ്പം അറസ്റ്റിലായ അര്ബാസ് മര്ച്ചന്റ്, മുന്മുന് ധമേച എന്നിവരും ഇന്ന് പുറത്തിറങ്ങും. ഒക്ടോബര് രണ്ടിനാണ് മുംബയ് തീരത്തെ ആഡംബര കപ്പലിലെ റെയ്ഡിനിടെ ആര്യനെയും സംഘത്തെയും എന്.സി.ബി കസ്റ്റഡിയിലെടുത്തത്. 24 ദിവസത്തെ ജയില്വാസത്തിന് ശേഷമാണ് കഴിഞ്ഞ ദിവസം ബോംബെ ഹൈക്കോടതി ജാമ്യം അനുവദിച്ചത്.